section_heading: Povijest sastava
paragraph_text: Komercijalni proboj grupe dogodio se 2010. godine, albumom Brothers te hit-singlom "Tighten up" s kojim osvajaju tri nagrade Grammy, uključujući onu za najbolji alternativni album. Nastavak iz 2011. El Camino dobio je također odlične kritike i dostigao drugo mjesto na ljestvici Billboard 200, što ih je dovelo do prve koncertne turneje po arenama SAD-a. Black Keysi su za novi album i hit-singl "Lonely Boy" osvojili ponovo tri nagrade Grammy, za najbolji rock album, najbolju rock izvedbu te najbolju rock pjesmu. Godine 2014. izdali su svoj osmi album naziva Turn Blue, koji postaje njihov prvi album broj jedan u SAD-u, Kanadi i Australiji. Nakon završetka turneje 2015. godine, dvojac je nekoliko godina napravio stanku kako bi radili na sporednim projektima i producirali druge izvođače. Vratili su se 2019. sa svojim devetim albumom Let’s Rock.